Responsabilul, cu tulburări psihice, pentru distrugerea mai multor cauciucuri de la mașinile parcate pe strada Hațeg din Grigorescu și distrugerea totală a unei motociclete de pe strada Donath, a fost declarat "apt pentru societate", conform mărturiei proprietarului motocicletei.
Bărbatul nu este străin de acte de vandalism, iar proprietarul motocicletei este indignat și revoltat de faptul că individul a fost eliberat de la Psihiatrie, în ciuda antecedentelor, scrie Ziar de Cluj.
Cu o săptămână mai devreme același indivit a rupt toate coșurile de gunoi de pe Dorobanților și a amenințat o persoană cu toporul într-un autobuz.
"Duminica dimineața am fost contactat de Poliția Grigorescu sa fiu anuntat ca un om cu probleme psihice a incendiat motocicleta și a făcut mai multe acte de vandalism în pe strada Donath în zona Coloane.
Acest om a avut antecedente destule. Săptămâna trecută aparent a rupt toate cosurile de gunoi de pe Dorobanților și a amenințat o persoana in bus cu un topor. A fost dus la Psihiatrie si ținut pentru cateva zile, după care i-au dat drumul ca e "apt pentru societate".
După asta și-a găsit drumul pe Donath, unde a văzut motorul meu acoperit cu husa si i-a dat foc. Pe lângă asta, a continuat să taie cauciucurile la aprox 30 de mașini din zona.
Poliția l-a găsit pe Iancu de Hunedoara cu un bolovan în mână. Când s-au apropiat de el a aruncat cu bolovanul în mașina poliției.
Poliția nu e foarte de ajutor spunand ca ei au făcut ce trebuiau sa faca și l-au dus la Psihiatrie. Aparent duminică, cei de la psihiatrie au spus ca omul e perfect în regula când l-au adus și nu au ce să facă cu el acolo. După ce a început sa urle prin spital si-au schimbat părerea.
Mă sperie faptul ca probabil singurul moment în care se face ceva în situații de genul e cand cineva va fi vatamat.
Nu am o problema sau o supărare cu făptașul. E un om care trece prin niște lucruri dificile. Problema mea e legată de faptul ca e lăsat liber pe strada unde e un pericol pentru restu și pentru el și nimănui nu-i pasă.
Urmează sa adun mai multe informații și în special sa mă interesez de ce se intampla la Psihiatrie și să văd dacă avem pe cine trage la rost", declară clujeanul a cărui motocicletei distrusă complet.
Sursă foto: Ziar de Cluj